Almir Kajumov

Almir Kajumov (30. joulukuuta 1964 Moskova – 7. elokuuta 2013 Smolensk) oli venäläinen jalkapalloerotuomari ja entinen jalkapalloilija.

Hän pelasi muun muassa Moskovan Spartakissa, jossa voitti Neuvostoliiton mestaruuden vuonna 1987. Kaudella 1992 hän edusti Veikkausliigassa Kuopion Palloseuraa.

Pelaajauransa jälkeen Kajumov toimi erotuomarina.  Almir Kajumov kuoli Smolenskin kaupungissa 48-vuotiaana elokuussa 2013.

Otteluiden manipulointiepäilyt
Toimiessaan erotuomarina Vuonna 2009 Kajumovin epäiltiin manipuloineen ZSKA Moskovan ja FK Moskovan välisen ottelun tulosta tšetšeenimafian haluamalla tavalla. Kajumov jätti ottelussa muun muassa tuomitsematta selvän rangaistuspotkun ZSKA:lle. ZSKA:n tappio aiheutti myös espanjalaisvalmentaja Juande Ramosin erottamisen joukkueen päävalmentajan paikalta. Muutamaa viikkoa ottelun jälkeen Kajumov yritti hypätä seitsenkerroksisen moskovalaisen asuinrakennuksen katolta. Poliisi onnistui kuitenkin suostuttelemaan hänet alas ja Kajumov toimitettiin psykiatriseen hoitoon.

Saavutukset 
Neuvostoliiton mestaruus: 1987
Neuvostoliiton cupmestaruus: 1982

Lähteet 

Neuvostoliittolaiset jalkapalloilijat
Venäläiset jalkapalloilijat
Venäläiset jalkapallotuomarit
Vuonna 1964 syntyneet
Vuonna 2013 kuolleet